Document ID: 32007D0432

KOMISJONI OTSUS,
18. juuni 2007,
millega pikendatakse liikidesse Chamaecyparis Spach, Juniperus L. ja Pinus L. kuuluvate Korea Vabariigist pärit taimede looduslikke või aretatud kääbusvorme käsitleva otsuse 2002/499/EÜ kehtivusaega
(teatavaks tehtud numbri K(2007) 2495 all)
(2007/432/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
ning arvestades järgmist:
(1)
Komisjoni 26. juuni 2002. aasta otsusega 2002/499/EÜ, millega lubatakse teha erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Korea Vabariigist pärit taimede looduslike või aretatud kääbusvormide puhul, (2) on liikmesriikidele antud luba teha piiratud ajavahemikeks ja eritingimustel erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Korea Vabariigist pärit taimede looduslike või aretatud kääbusvormide puhul.
(2)
Kuna luba põhjendavad asjaolud on endiselt kehtivad ja puudub uus teave, mis tingib eritingimuste uue läbivaatamise, tuleks luba pikendada.
(3)
Seetõttu tuleks otsust 2002/499/EÜ vastavalt muuta.
(4)
Käesoleva otsusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/499/EÜ muudetakse järgmiselt.
1.
Artikli 2 esimeses ja teises lõigus asendatakse aastaarv „2008” aastaarvuga „2010”.
2.
Artikkel 4 asendatakse järgmisega:
„Artikkel 4
Liikmesriigid võivad artiklis 1 osutatud erandeid kohaldada ühendusse imporditud taimede suhtes järgmistel ajavahemikel:
Taimed
Ajavahemik
Chamaecyparis:
1.6.2004-31.12.2010
Juniperus:
1.11.2004-31.3.2005
1.11.2005-31.3.2006
1.11.2006-31.3.2007
1.11.2007-31.3.2008
1.11.2008-31.3.2009
1.11.2009-31.3.2010
Pinus:
1.6.2004-31.12.2010”
Artikkel 2
Käesolev otsus on adresseeritud liikmesriikidele.
Brüssel, 18. juuni 2007

Labels: 3
18
6